DA Den Europæiske Unions Tidende C 103/20

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 103/11)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»PARDUBICKÝ PERNÍK«

EF-nr.: CZ/PGI/005/0408/26.10.2004

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed

Navn: Úřad průmyslového vlastnictví Adresse: Antonína Čermáka 2a CZ-160 68 Praha 6 Tlf. (420) 220 383 111 Fax (420) 224 324 718 E-mail: posta@upv.cz

2. Sammenslutning

Navn: Sdružení Pardubický perník Adresse: Rožkova 1009 CZ-530 02 Pardubice Tlf. (420) 466 303 637 Fax (420) 466 303 637 E-mail: info@goldfein.cz Sammensætning: Producent/Forarbejdningsvirksomhed ( X ) Andre ( )

3. Produktets art:

Kategori 2.4. Honningkager

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Pardubický perník«

4.2. Beskrivelse: Pardubický perník er et bagværk, der fremstilles af hvedemel, sukker, hele æg, honning, marmelade, plantefedt, kakao, en særlig krydderiblanding (kanel, koriander, nelliker, anis og allehånde) og bagepulver. Der fremstilles to typer Pardubický perník:

4.3. Geografisk område: Det geografiske område, hvor Pardubický perník produceres, er begrænset til byen Pardubice, jf. matrikelkortet, inkl. kommunen Spojil.

4.4. Bevis for oprindelse: Fremstillingen af Pardubický perník sker efter de gældende nationale og europæiske forskrifter og er underlagt kontrol fra den statslige landbrugs- og fødevareinspektion (inkl. kontrol af specifikationen) og den interne kontrolordning HACCP (analyse af risici og håndtering af kritiske punkter). Da loven kræver, at produkterne skal kunne spores, fører hver producent register over alle råvareleverandører og alle købere af de færdige produkter. Honningkager er ikke omfattet af kategorien frisk bagværk og skal derfor emballeres hos producenten og være forsynet med minimumsoplysningerne ifølge ovennævnte forskrifter, herunder særlig navn, vægt og produktets sammensætning samt angivelse af producenten.

4.5. Produktionsmetode: Pardubický perník er et bagværk, som stort set stadig produceres som for tre hundrede år siden.

Fremstillingen af Pardubický perník sker i to faser med nogle få dages mellemrum.

I første fase fremstilles grunddejen, som derefter skal modne nogle få dage inden den videre forarbejdning.

Anden fase begynder med, at dejen blandes med æg, marmelade, krydderier og bagepulver til en smidig masse, som rulles ud og bearbejdes yderligere som følger:

honningkager, jf. punkt 4.2., litra a), skæres eller stanses ud af samme stykke dej, forsynes efter bagning i ovn med fyld og overtrækkes med glasur eller chokolade og emballeres i folie, der forsynes med mærkning med de krævede produktoplysninger, eller

honningkager, jf. punkt 4.2., litra b), har, når de skæres eller stanses ud af dejen, allerede den endelige form (jf. punkt 4.2) eller indgår som del i en tredimensional figur (jf. punkt 4.2). Dejstykkerne bages i ovn, afkøles og overtrækkes med glasur eller chokolade, men de forhandles undertiden også uden overtræk. Stykkerne dekoreres i hånden med sukker-, fedt- eller chokolademasse og kommes i emballage, som er forsynet med produktoplysningerne.

Hele produktionsprocessen, herunder også emballering, sker på produktionsstedet i det afgrænsede geografiske område. Produktet skal emballeres direkte hos producenten på grund af produktets art, idet kvaliteten med hensyn til udseende og dekoration forringes ved transport af uemballerede færdige produkter, og desuden er det et lovkrav, at langtidsholdbare bageriprodukter skal emballeres direkte hos producenten.

4.6. Tilknytning: Honningkagernes historie kan forfølges tilbage til 1500-tallet i Pardubice, og retten til at fremstille honningkager i Pardubice blev formelt givet af kejserinde Maria Theresia i 1759. Produktionen oplevede en opblomstring i 1900-tallet, hvor den håndværksmæssige produktion blev suppleret med industriel produktion. Den særlige stilling, som Pardubický perník i dag har i den offentlige bevidsthed, er også dokumenteret i bl.a. avisartikler (Noviny Pernštejn, Blesk osv.) og fotografier fra et besøg, daværende præsident Václav Havel aflagde virksomheden Goldfein CZ. Heraf fremgår, at der i Pardubice længe har arbejdet og er blevet uddannet fagfolk, der behersker fremstillingen af den pågældende specialitet, og at de har givet deres viden videre til næste generation. De karakteristiske motiver, som Pardubický perník dekoreres med, er også en del af de krævede færdigheder. Denne stil og måde at dekorere på kan ikke læres nogen steder og tilegnes kun gennem praksis.

4.7. Kontrolorgan:

Navn: Státní zemědělská a potravinářská inspekce, inspektorát v Hradci Králové Adresse: Březhradská 182 CZ-530 32 Hradec Králové Tlf. (420) 495 454 110 Fax (420) 495 532 518 E-mail: hradec@szpi.gov.cz

4.8. Mærkning: —

(1) EUT L 93 af 31.3.2006, s. 12.